Source: http://docplayer.fi/3740515-Lapin-yliopisto-oikeustieteiden-tiedekunta.html
Timestamp: 2017-10-21 18:02:12+00:00
Document Index: 26446529

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ']

Lapin yliopisto, oikeustieteiden tiedekunta - PDF
Download "Lapin yliopisto, oikeustieteiden tiedekunta"
1 Lapin yliopisto, oikeustieteiden tiedekunta Työn nimi: Kirjaamisviranomaisen tutkimisvelvollisuus lainhuudatuksessa ja erityisesti testamenttisaannon yhteydessä Tekijä: Anni-Maija Oikari Opetuskokonaisuus ja oppiaine: OTM Työn laji: Pro gradu Sivumäärä: 70 Vuosi: 2014 Tiivistelmä: Tutkielman aihe on kirjaamisviranomaisen tutkimisvelvollisuus lainhuudatuksessa ja erityisesti testamenttisaannon yhteydessä. Tutkielmassa käsitellään pääosin yleisesti kirjaamisviranomaisen tutkimisvelvollisuutta lainhuudatuksessa. Tarkoituksena on selvittää kirjaamisviranomaisen tutkimisvelvollisuuden laajuutta ja ylipäänsä sitä, mitä tutkimisvelvollisuuteen sisältyy lainhuudatuksen kirjaamisessa. Pääsääntönä on, että tutkinnan tulee kohdistua saannon pätevyyteen liittyviin seikkoihin. Yleisesti tutkimisvelvollisuus on nähty laajana, mikä merkitsee sitä, että kirjaamisviranomaisen velvollisuutena on tutkia saannon laillisuus sekä muodon että aineellisoikeudellisen laillisuuden suhteen. Lisäksi tutkinta voidaan määritellä kahteen muotoon, jotka ovat perustutkinta ja laajennettu tutkinta. Aihetta lähestytään kirjaamisviranomaisen näkökulmasta. Aihe on lähtenyt kehittymään käytännön kirjaamisasioiden käsittelystä Keski-Suomen maanmittaustoimistossa. Tutkielma sisältää myös kirjoittajan omia havaintoja ja kokemuksia kirjaamisasioiden tutkimisvelvollisuudesta. Havaintoni ja kokemukseni perustuvat työskentelyyn kirjaamissihteerinä. Tämän myötä tutkielma on osakseen käytännönläheinen. Pääpaino tutkielmassa on itse tutkimisvelvollisuus ja se, miten sitä suoritetaan käytännön kirjaamismenettelyssä. Koska tarkoituksena on tutkia yleisesti tutkimisvelvollisuutta, lähdekirjallisuutena on myös vanhempia esineoikeuden oppikirjoja. Tämän myötä tutkielma sisältää historiakatsauksen tutkimisvelvollisuudesta Tarkoituksena on myös selvittää sitä, voitaisiinko tutkimisvelvollisuutta rajata entistä tarkemmin. Lisäksi tutkimisvelvollisuutta lähestytään siitä näkökulmasta, voitaisiinko sitä kaventaa. Koska tutkielmassa käsitellään kokonaisvaltaisesti tutkimisvelvollisuutta, saantomuodoista esimerkiksi kauppakirja tulee esille testamenttisaannon lisäksi. Tutkielma on kirjaamis-
2 oikeudellinen ja lisäksi jäämistöoikeudellinen. Tärkeimmät lait tutkielmassa on MK ja PK. Tutkielmassa käsitellään myös testamenttisaantoa lainhuudatuksen perusteena. Testamenttisaantoa käsitellään varsinaisesti tutkielman loppuosassa. Testamenttisaannon lainhuudatuksessa tutkinta kohdistuu saannon pätevyyteen liittyviin seikkoihin. Testamenttisaannon osalta saannon pätevyyteen on liitetty erilaisia seikkoja kuten esimerkiksi lakiosan valvominen, testamentin tulkinta sekä testamentin lainvoimaisuus. Tämän vuoksi tutkintaa voidaan kutsua laajaksi testamenttisaannon osalta. Tutkimisvelvollisuus on muotoutunut yleisesti kirjaamiskäytännössä tuomioistuimissa. Vuonna 2010 kirjaamisasiat siirtyivät Maanmittauslaitokselle, siirto ei vaikuttanut tutkimisvelvollisuuteen. Tutkimisvelvollisuutta ei ole juurikaan säännelty lainsäädännössä, tämän vuoksi MK:n esityöt ja oikeuskirjallisuus ovat tärkeässä osassa tässä tutkielmassa. Avainsanat: esineoikeus; lainhuudatus; kirjaamisviranomainen; testamentti.
3 KIRJAAMISVIRANOMAISEN TUTKIMISVELVOLLI- SUUS LAINHUUDATUKSESSA JA ERITYISESTI TES- TAMENTTISAANNON YHTEYDESSÄ Anni-Maija Oikari, Maisteritutkielma Esineoikeus Lapin yliopisto Oikeustieteiden tiedekunta Kevät 2014
4 I Sisällysluettelo LÄHTEET... II KIRJALLISUUS... II OIKEUSKÄYTÄNTÖ... V 1. JOHDANTO TUTKIMUSAIHE KESKEISET SÄÄDÖKSET JA KÄSITTEET KIRJAAMISVIRANOMAINEN TUTKIELMAN RAKENNE LAINHUUDATUS JA LAINHUUDON OIKEUSVAIKUTUKSET LAINHUUDATUS LAINHUUDON OIKEUSVAIKUTUKSET Saantosuoja Muotovirheen korjaantuminen erityisesti testamenttisaannon osalta Kaksoisluovutus LAINHUUDATUSMENETTELY MENETTELY LAINHUUDATUSASIOISSA TÄYDENTÄMISMENETTELY JA KUULEMINEN KUULUTUSMENETTELY MUUTOKSENHAKU KIRJAAMISVIRANOMAISEN TUTKIMISVELVOLLISUUS LAINHUUDATUKSESSA TUTKIMISVELVOLLISUUDESTA HISTORIAN JA NYKYPÄIVÄN VALOSSA LAINHUUDATUKSEN LAILLISUUS- JA TUKINTAPERIAATE TUTKINNAN PERUSMUOTO JA LAAJENNETTU MUOTO LAINHUUDON HYLKÄÄMISPERUSTEET LAINHUUDATUSTUTKINNAN SISÄLTÖ TUTKINNAN PÄÄKOHTEET EDELTÄJÄN OMISTUSOIKEUS SAANTOKIRJAN MUOTOVAATIMUKSEN TUTKIMISVELVOLLISUUS Saannon muotovaatimukset Tutkimisvelvollisuus muodon suhteen SAANNON AINEELLISOIKEUDELLISEN LAILLISUUDEN TUTKIMISVELVOLLISUUS Saannon aineellisoikeudellinen laillisuus Saannon tutkiminen aineellisoikeudellisesti TESTAMENTTISAANTO LAINHUUDATUKSEN PERUSTEENA YLEIS- JA ERITYISJÄLKISÄÄDÖS LAINHUUDATUSVELVOLLISUUDEN ALKAMINEN OMISTUSOIKEUS- JA VALLINTATESTAMENTTI LAKIOSA JA SIVULLISSUOJA KIINTEISTÖLEGAATIN LAINHUUDATUS TESTAMENTIN INEKSISTENSSI JA MAAOIKEUDEN TAPAUS JOHTOPÄÄTÖKSET... 68
5 II LÄHTEET Kirjallisuus Aarnio, Aulis Kangas, Urpo: Perhevarallisuusoikeus. Uudistettu painos. Talentum Media oy, Helsinki Aarnio, Aulis Kangas, Urpo: Suomen Jäämistöoikeus I. Perintöoikeus. 5., uudistettu laitos. Talentum Media Oy, Helsinki Aarnio, Aulis Kangas, Urpo: Suomen Jäämistöoikeus II. Testamenttioikeus. 4., uudistettu laitos. Talentum Media Oy, Helsinki Alkio, Paavo: Tuomarin tehtävistä käräjillä, WSOY, Porvoo Grauers, Folke: Fastighetsköp. 20., upplaga. Juristförlaget, Lund Halijoki, Juhani: Aviopuolison ja tämän perillisen suostumuksen tarpeellisuus toisen puolison omistaman kiinteistön ja siihen verrattavan omaisuuden luovutukseen. Defensor Legis, 6/2000, s Jokela, Marjut Kartio, Leena Ojanen, Ilmari: Maakaari. 5., uudistettu painos. Talentum Media Oy, Helsinki Koulu, Risto Tepora, Jarno: Lainhuuto- ja kiinnitysmenettely. Lakimiesliiton kustannus, Helsinki Kangas, Urpo: Lakiosa eilen, tänään ja huomenna. Defensor Legis 4/2004, s Kangas, Urpo: Perhe- ja perintöoikeuden alkeet. Helsingin yliopisto, oikeustieteellinen tiedekunta Kangas, Urpo: KKO 2000:116 Testamenttiin perustuva saanto ja lainhuudon myöntäminen, KKO:n ratkaisut kommentein 2000:II. Verkkoversio: ( ) Kartio, Leena: Esineoikeuden perusteet. 2., uudistettu painos. Lakimiesliiton kustannus, Helsinki Lohi, Tapani: Muotovirheinen testamentti ja kiinteistösaannon lainhuudatus, Defensor Legis, 6/2000, s Lohi, Tapani: Legaatinsaajan oikeusasemasta. Talentum Media Oy. Helsinki Mähönen, Juhani: Kirjaamisasiat Lainkäyttöä vai hallintoa? Lakimies 5/2003, s Mähönen, Juhani: Sähköinen kiinteistönkauppa ja lainhuudatus. Lakimies 5/2004, s
6 III Mähönen, Juhani: Lainhuudatuksen laillisuusperiaate ja ehdollisen saannon lainhuudatus. Joensuun yliopisto, Joensuu Niemi, Kari: Automatisoidut päätösprosessit kiinteistökirjaamismenettelyssä. Teoksessa Varallisuus, vakuudet ja velkojat Juhlajulkaisu Jarmo Tuomisto / Turun yliopisto, oikeustieteellinen tiedekunta Niemi, Matti Ilmari: Maakaaren järjestelmä I. Kiinteistön kauppa ja muut luovutukset. 2., uudistettu painos. WSOY Lakitieto, Helsinki Niemi, Matti Ilmari: Maakaaren järjestelmä II. Kirjaaminen ja lainhuudatus. 2., uudistettu painos. Sanoma Pro Oy, Helsinki Niemi, Matti Ilmari: Miksi kiinteistöjen kirjaamisasiat on siirrettävä Maanmittauslaitokselle? Defensor Legis 1/2008, s Pohjola, Jaakko: Virheriski kiinteistölegaattisaannon lainhuudatuksessa. Helsingin yliopisto, oikeustieteellinen tiedekunta Tepora, Jarno: Johdatus esineoikeuteen. 2., täydennetty painos. Helsingin yliopisto, oikeustieteellinen tiedekunta Tepora, Jarno: Omistuksenpidätyksestä: varallisuusoikeudellinen tutkimus omistusoikeuden käytöstä vakuus- ja hallinnoimistarkoituksessa omistuksenpidätysehdon muodossa erityisesti rakennustoiminnassa. Suomalainen Lakimiesyhdistys, Helsinki Tepora, Jarno Kartio, Leena, - Koulu, Risto Lindfors, Heidi: Kiinteistön kauppa, muu luovutus ja kirjaus. 6., uudistettu painos. Talentum Media oy, Helsinki Wrede, R.A. Caselius, Ilmari: Esineoikeuden pääpiirteet Suomen oikeuden mukaan I. 2., painos. Söderström, Helsinki Zitting, Simo Rautiala, Martti: Esineoikeuden oppikirja: Yleinen osa. 5., tarkastettu ja täydennetty painos. Suomen lakimiesliiton kustannus, Helsinki Zitting, Simo Rautiala, Martti: Esineoikeuden oppikirja: Yleinen osa. 4., tarkastettu ja täydennetty painos. Suomen lakimiesliiton kustannus, Helsinki Zitting, Simo: Omistajanvaihdoksesta silmällä pitäen erityisesti lainhuudatuksen vaikutuksia. Suomalainen Lakimiesyhdistys, Helsinki 1951.
7 IV Virallisaineisto HE 68/2013 vp HE 146/2010 vp Hallituksen esitys eduskunnalle Maanmittauslaitosta koskevaksi lainsäädännöksi Hallituksen esitys eduskunnalle sähköistä kiinteistön kauppaa, panttausta ja kirjaamismenettelyä koskevaksi lainsäädännöksi HE 30/2009 vp Hallituksen esitys eduskunnalle kiinteistöjen kirjaamisasioiden siirtämistä käräjäoikeuksilta maanmittauslaitokselle koskevaksi lainsdäännöksi HE 120/1994 vp Hallituksen esitys Eduskunnalle uudeksi maareksi ja eräiksi siihen liittyviksi laeiksi KM 2006:1 Sähköistä kiinteistönvaihdantaa selvittävä toimikunta, komiteamietintö. Työryhmämietintö 2007:6 Kiinteistöjä koskevien kirjaamisasioiden käsittelyn kehittäminen. Kirjaamismenettelyn käsikirja internet -versio, , ( ) ( ) Lyhenteet AL Avioliittolaki ( /234) EtuosoL Etuostolaki ( /608) KaupVL Laki kaupanvahvistajista ( /573) KiintRekL Kiinteistörekisterilaki ( /392) KiintRekA Asetus lainhuuto- ja kiinnitysrekisteristä ( /960) KKO Korkein Oikeus KM Komiteamietintö KonkL Konkurssilaki ( /120) HE Hallituksen esitys HL Hallintolaki ( /434) HolhTL Laki holhoustoimesta ( /442) LL Lainhuudatuslaki ( ) MK Maakaari ( /540)
8 V OikTL Oikeustoimilaki ( /228) OYL Osakeyhtiölaki ( /624)15 PK Perintökaari ( /40) UK Ulosottokaari ( /705) YhtOmL Laki eräistä yhteisomitussuhteista ( /180) Oikeuskäytäntö KKO 2002:92 KKO 2000:116 KKO 1995:34 KKO 1954 II 98 KKO 1948 II 470 Itä-Suomen HO Maaoikeuden päätös 11/22007, Vantaan käräjäoikeus , M 11/16806
10 1 1. Johdanto 1.1. Tutkimusaihe Tutkimusaiheena on kirjaamisviranomaisen tutkimisvelvollisuus lainhuudatuksessa ja erityisesti testamenttisaannon yhteydessä. Tarkoituksena on tutkia yleisesti kirjaamisviranomaisen tutkimisvelvollisuutta kirjaamisviranomaisen näkökulmasta. Pääpaino tutkimuksessa on kirjaamisviranomaisen tutkimisvelvollisuus lainhuudatuksessa. Tulee kuitenkin huomioida, että tutkimisvelvollisuuden yleiset periaatteet soveltuvat pääsääntöisesti kaikkiin kirjaamismuotoihin. Tutkielma sisältää kirjaamisoikeudellisen puolen lisäksi jäämistöoikeudellista tutkintaa. Testamenttisaantoa käsitellään tutkielman loppuosassa. Tällöin tutkitaan testamenttisaantoa lainhuudatuksen perusteena. Koska tutkimisvellisuutta tutkitaan yleisesti myös muita saantomuotoja kuten esimerkiksi kauppa ja perinnönjako esiintyvät tutkielmassa. Aihe on lähtenyt kehittymään käytännön työssä Keski-Suomen maanmittaustoimistossa. Kiitos kuuluu Keski-Suomen maanmittaustoimistolle ja Maanmittauslaitokselle aiheen esittämisestä kirjoittajalle. Tästä aiheesta olen käynyt keskustelua Maanmittauslaitoksen sisällä ja erityisesti kirjaamisasioiden johtajan Janne Murtoniemen kanssa. Aihetta on lähdetty kehittämään siitä ideasta, voitaisiinko kirjaamistutkintaa rajata entistä tarkemmin ja jopa kaventaa niin, ettei laillisuudesta tulla tinkimään. Taustalla tutkinnan kaventamisessa on kirjaamismenettelyn tehokkuus ja taloudellisuus. Tutkielma on oikeusdogmaattinen ja lisäksi empiirinen. Tämä työ sisältää kirjoittajan omia kokemuksia ja havaintoja kirjaamiskäytännöstä. Kokemukseni perustuvat työhöni kirjaamissihteerinä Keski-Suomen maanmittaustoimistossa Vuoden 2014 alussa siirryttiin kuitenkin yhden kirjaamisviranomaisen malliin, jolloin toimivalta-alueena on koko maa. Tutkielmassa on tarkoitus pyrkiä selvittämään, mitkä ovat kirjaamisviranomaisen tutkimisvelvollisuuden rajat. Tutkimisvelvollisuus sisältää testamenttisaannon osalta monipuolista tutkintaa sekä aineellisen että muodollisen puolen suhteen. Tutkintaa on vaikea kaventaa testamenttisaannon osalta. Tästä huolimatta tutkinta on kuitenkin rajattua testamenttisaannonkin osalta nykyisessä kirjaamiskäytännössä. Tutkinnan rajaaminen tarkoittaa sitä, että tutkinta on rajattu saannon pätevyyteen liittyviin seikkoihin. Tutkinnan tulisi lainhuudatuksessa kohdistua vain saannon pätevyyteen liittyviin seikkoihin. Tätä pidemmälle
11 2 asiakirjamenettelyssä on vaikea päästä. Tutkinnan rajaamisen näen yhtenä tärkeänä seikkana kirjaamismenettelyn tehokkuuden kannalta. Lähinnä käytännön kirjaamismenettelyssä saattaa esiintyä tulkintatilanteita sen suhteen, mitkä seikat muodostavat saannon pätevyyden. Ovatko tutkimisvelvollisuuden rajat löydettävissä ja miten niihin suhtaudutaan valtakunnallisesti? Onko kirjaamismenettely valtakunnallisesti joustavaa ja tehokasta? Kirjaamismenettely on yhdenmukaista ainakin sillä perusteella, että kirjaamisen menettelysäännökset (MK 5 ja 6) on kattavasti säännelty laissa. Lisäksi Maanmittauslaitoksen tuottama kirjaamismenettelyn käsikirja sisältää kattavasti ohjeita eri saantomuotojen osalta tukintaan liittyen. Tästä huolimatta on olemassa eroja ratkaisumäärien suhteen alueellisesti ja myös yksiköittäin kirjaamissihteereiden kesken. Voisiko yksi syy olla se, miten tutkimisvelvollisuutta noudatetaan. Suoritetaanko kirjaamistutkintaa eri laajuudessa? Omien havaintojeni mukaan, kirjaamiskäytännössä voidaan sanoa olevan erilaisia tyylejä kirjaamismenettelyn ja jopa tutkimisvelvollisuuden suhteen. Nämä eroavaisuudet pohjautuvat siihen, että kirjaamishenkilökunta siirtyi tuomioistuimista Maanmittauslaitoksen alaisuuteen. Ensinnäkin Keski-Suomen alueella kirjaamishenkilökuntaa siirtyi Jyväskylän, Äänekosken ja Jämsän käräjäoikeuksista Maanmittauslaitokselle. Omien havaintojeni mukaan jokainen kirjaamissihteeri toi mukanaan oman kokemuksensa ja näkemyksensä entisestä työskentelystään käräjäoikeudessa. Havaintojeni mukaan näissä kokemuksissa ja näkemyksissä oli joitakin eroja kirjaamissihteereiden kesken. Suurimmalla osalla kirjaamissihteereistä on pitkä kokemus kirjaamisasioiden parissa ja nämä kokemukset pohjautuvat pitkäaikaiseen työskentelyyn tuomioistuimissa. Näitä eroja ei ainakaan saisi tutkimisvelvollisuuden suhteen olla, koska kirjaamismenettelyn tulisi pysyä yhdenmukaisena, joustavana ja tehokkaana. Ennestään on ollut olemassa kahta kirjaamiskoulukuntaa nimenomaan tutkimisvelvollisuuden suhteen. Toiselle kirjaamiskoulukunnalle oli ominaista saannon tutkiminen laajan tulkinnan mukaisesti eli tutkiminen perusteita myöten aineellisoikeudellisen pätevyyden suhteen. Toinen koulukunta taas korosti suppeaa tulkintaa ja tutkinta kohdistui pinnallisesti siihen, mitä saantokirjasta ilmeni. Yhteistä näille oli kuitenkin se, että molemmat mallit yleensä johtivat samaan oikeaan lopputulokseen. Lainhuuto myönnettiin ja ratkaisu oli laillisesti oikea. Näiden koulukuntien syntymisen takana oli sen aikainen laki, LL. LL:n 7 :n mukaan lainhuutohakemus tuli hylätä heti, jos saantokirjaa ei ollut
12 3 laadittu laissa säädetyllä tavalla tai oli ilmeistä, ettei saanto ollut muutoin laillinen. Tämän säännöksen yleinen vaatimus saannon laillisuudesta aiheutti monenlaisia tulkintaerimielisyyksiä. 1 Tänä päivänä kirjaamiskäytännössä voidaan sanoa olevan melko yhdenmukainen tutkimisvelvollisuus valtakunnan tasolla. Myös oikeuskirjallisuudessa voidaan sanoa olevan melko yhdenmukainen näkemys kirjaamisviranomaisen tutkimisvelvollisuudesta. Tästä huolimatta näkemyseroja saattaa ilmetä Keskeiset säädökset ja käsitteet Kirjaamisjärjestelmä rakentuu Suomessa julkista luotettavuutta nauttivaan lainhuuto- ja kiinnitysrekisteriin. Lainhuuto- ja kiinnitysrekisteri sekä kiinteistörekisteri muodostavat laajan sähköisen kiinteistötietojärjestelmän (KTJ). Maanmittauslaitos vastaa kiinteistötietojärjestelmän hallinnosta, ylläpidosta, tietopalvelusta ja järjestelmän kehittämisestä. 2 Kiinteistörekisteriin (esinerekisteri) kirjataan kiinteistöjen ja muiden maa- ja vesialueiden yksiköt. Kiinteistörekisteri on yhteydessä kiinteistötoimituksiin, joissa muodostuu uusia kiinteistöyksiköitä. Kiinteistörekisteriä sääntelee KiintRekL. Lainhuuto- ja kiinnitysrekisteriä (oikeusrekisteri) sääntelee MK ja KirjRekA. Lisäksi kokonaisuudessaan kiinteistötietojärjestelmää sääntelee KiintjärjL. 3 Päätös kirjaamisesta tehdään merkitsemällä ratkaisu suoraan lainhuuto- ja kiinnitysrekisteriin (MK 6:9.1). Rekisteriin merkitään myös hakemustietoja kuten hakemusten vireille tulo, lepäämismenettely ja lepäämispäätös ratkaisutietoina. Lainhuuto- ja kiinnitysrekisteristä ilmenee myös vallintarajoitukset, kuten esimerkiksi kiinteistön ulosmittaukset sekä kiinteistön omistajan konkurssi. Lisäksi vallintarajoituksena voidaan merkitä esimerkiksi lesken hallintaoikeus. 4 Rekisterin julkisen luotettavuuden takia tutkinnan tulee olla tarpeeksi tehokasta. Rekisterin julkista luotettavuutta käydään läpi lainhuudon oikeusvaikutusten yhteydessä kappaleessa 2.2. Lainhuudatus on saadun kiinteän omistusoikeuden rekisteröinti lainhuuto- ja kiinnitysrekisteriin. Kiinteistöllä tarkoitetaan itsenäistä maanomistusyksikköä. Vaihdannan kannalta tärkeimmät kiinteistöt ovat tilat ja tontit. Omistusoikeuden kirjaaminen eli lain- 1 Mähönen 2004, s. 18, s HE 23/2011 vp, s Tepora Kartio Koulu Lindfors 2010, s HE 120/1994 vp, s
13 4 huudatus on laissa säädetty velvollisuus. Jokainen on velvoitettu hakemaan kiinteistön, määräalan tai määräosan saannolleen lainhuudon (MK 11:1). Testamenttisaannon osalta lainhuudatusvelvollisuuden alkaminen on kytketty testamentin lainvoimaiseksi tuloon (MK 11:2). Käytännössä lainhuudon voi hakea jo ennen testamentin lainvoimaiseksi tuloa. Ylipäänsä perhe- ja perintöoikeudellisissa saannoissa lainhuudatusvelvollisuus on kytketty lainvoimaistumiseen (MK 11:2). Selvennyslainhuuto kiinteistöön voidaan myöntää kuolinpesän osakkaille yhteisesti (MK 11:6). 5 Selvennyslainhuudon kirjaaminen helpottaa esimerkiksi kiinteistön myymisessä eteenpäin. Tutkielman aiheen tekee mielenkiintoiseksi se, ettei tutkimisvelvollisuuden sisältöä ole määritelty laissa. Tärkeä säännös on MK Sen mukaan hakijan velvollisuutena on esittää saannon laillisuus eli saannon pätevyys. Sen mukaan hakijan on liitettävä hakemukseensa saantokirja alkuperäisenä taikka kaupanvahvistajan tai kirjaamisviranomaisen oikeaksi todistama jäljennös. 6 Mitä tämä saannon laillisuus tarkoittaa? Saannon laillisuutta ei ole määritelty missään MK:n säännöksessä. Lain esitöissä puhutaan riittävästä selvityksestä lainhuudon edellytykseksi. HE:n 120/1994 mukaan lainhuudon myöntämisen perusteeksi tarvitaan varsinaisen saantokirjan lisäksi myös muuta selvitystä saannon pätevyydestä. Hakija joutuu esimerkiksi esittämään selvityksen luovuttajan puolison suostumuksesta tai, että perinnönjako on laillisesti toimitettu. Tällöin hakijan tulee esittää perinnönjakokirja- tai sopimus ja perukirja liitteineen tai muu selvitys kuolinpesän osakkaista. Lainhuutoa varten voidaan toimittaa myös päätös siitä, ettei kunta käytä etuosto-oikeutta. HE:ssä on päädytty siihen, ettei tapausten erilaisuuden vuoksi laissa voida luetella, mitä asiakirjoja tarvitaan hakemuksen liitteeksi. 7 Kirjaamisviranomaisella on seuraavat vaihtoehdot ratkaisun suhteen: - Kirjaamisasian ratkaiseminen hakemuksen mukaisesti viivytyksettä (MK 6:9.1) - Lepäämäänjättäminen (MK 12:2) - Tutkimatta jättäminen (MK 6:5.3) - Hakemuksen hylkääminen (MK 12:4) 5 Jokela Kartio Ojanen, 2010, s.239, 267, 270, Mähönen 2004, s HE 120/1994 vp, s 84, Mähönen 2004, s. 37.
14 5 Kirjaamisviranomaisen tulee ratkaista asia viivytyksettä hakemuksen mukaisesti, jollei tälle ole estettä (MK 6:9.1). Tutkimatta jättäminen tehdään, jos hakija ei toimita pyydettävää selvitystä hakemuksen perusteeksi. (MK 6:5.3). Kirjaamisen hakemisesta ja hakemuksen sisällöstä on säädetty MK 6:1:ssä. Lisäksi hakija voi peruuttaa hakemuksensa, jolloin hakemus raukeaa. 8 Ylipäänsä kirjaamisviranomaisen tutkimisvelvollisuutta on kutsuttu laajaksi. Laajaa tutkimisvelvollisuutta määrittävät MK:n 12 luvun lepäämis- ja hylkäämisperusteet. 9 MK:n hylkäämis- ja lepäämisperusteet määrittävät käänteisesti kirjaamisviranomaisen tutkimisvelvollisuutta. 10 Lepäämisperusteet on lueteltu MK:ssa. Tässä tutkimuksessa yhtä lepäämisperustetta käsitellään jäljempänä, kun käydään läpi muotovirheen korjaantumista testamenttisaannon osalta. Kirjaamisviranomaisen tulee hylätä hakemus, jos hylkäämisperusteet ovat käsillä (MK 12:4). Hylkäämisperusteet eivät ole lueteltu tyhjentävästi. Hakemus tulee aina hylätä, jos saanto ei ole muutoin pätevä tai se ei ilmeisesti jää pysyväksi (MK 12:4.7). Kyseeseen voisi tulla tilanne, jossa kyse ei ole omistusoikeuden siirtymisestä. HE:n mukaan saannon laillisuus voi olla monesta seikasta kiinni, joten lakiin ei ole ollut mahdollista ottaa tyhjentäviä säännöksiä tämän varalle. 11 Tutkimisvelvollisuus kohdistuu siis saannon laillisuuden selvittämiseen hakijan esittämien asiakirjojen perusteella. HE:n 120/1994 mukaan kirjaamisviranomaisen tutkimisvelvollisuuden lähtökohtana on laaja tutkimisvelvollisuus. Kirjaamisviranomainen tutkii lainhuudon edellytykset asiakirjojen perusteella. 12 Tutkimisvelvollisuuden taustalla on lisäksi tutkinta-ja laillisuusperiaate. Tutkinta- ja laillisuusperiaatetta käydään läpi kappaleessa 4.2. Laaja tutkimisvelvollisuus tarkoittaa sitä, että kirjaamisviranomainen tutkii kattavasti saannon aineellisen ja muodollisen puolen. Tarkoituksena tutkinnassa on se, että selvitetään kaikki saannon pätevyyteen liittyvät seikat. Nämä kaikki eivät välttämättä tule kuitenkaan ilmi lainhuudatustutkinnassa. Lisäksi erimielisyyttä on saattanut olla siitä, missä laajuudessa tutkinta suoritetaan. Tässä tutkielmassa on tarkoitus selvittää tutkinnan rajoja ja sitä, missä laajuudessa tutkintaa tulisi suorittaa. Tämän lisäksi tutkimisvelvolli- 8 Kirjaamismenettelyn käsikirja 2014, Niemi 2012, s Kirjaamismenettelyn käsikirja 2014, s HE 120/1994 vp, s HE 120/1994 vp, s. 87.
15 6 suus on jaettavissa kahteen muotoon; perustutkintaan ja laajennettuun tutkintaan. Tutkinnan perusmuodosta voidaan käyttää myös nimitystä tavanomainen tutkinta. Näitä tutkinnan muotoja käydään läpi kattavammin kappaleessa 4.3. Vaikka kirjaamisviranomaisen tutkimisvelvollisuuden lähtökohtana on laaja tutkimisvelvollisuus, lainhuudatusmenettely on kuitenkin asiakirjamenettelyä. Mielestäni pitäisi korostaa myös sitä, että kirjaamiseen liittyy aina virheriski. Käytännön kirjaamisessa ei ole mahdollista selvittää saannon pätevyyttä kokonaisvaltaisesti, koska tutkinta kohdistuu asiakirjoihin. Oikeuskirjallisuudessa on todettu, että jos asiakirjaselvitykseltä edellytetään äärimmäistä tarkkuutta, tämä voi aiheuttaa vinoutumaa. Huomioon tulee ottaa etteivät kaikki aineellisoikeudelliset pätemättömyysperusteet tule ilmi asiakirjojen välityksellä. Lisäksi on todettu selkeästi, ettei tähän ole mahdollisuuksia kirjallisessa prosessissa. 13 Tämän perusteella voidaan sanoa, ettei kirjaamisjärjestelmä ole kaiken kattava ja täydellinen. Virheriski on aina olemassa. Lisäksi tässä vaiheessa on korostettava sitä, että asiakirjamenettelystä huolimatta kirjaamisratkaisuun liittyy tosiasiallinen luotettavuus. Se tarkoittaa sitä, että kirjaamisratkaisuja moititaan hyvin harvoin ja kirjaamisratkaisut seuraavat siis aineellista oikeustilaa. Lisäksi rekisterin kattavuus ja ajantasaisuus nostavat rekisterin luotettavuutta. 14 Tämä merkitsee siis sitä, että kirjaamistutkinta on tarpeeksi tehokasta tänä päivänä. Toisaalta myös sellaiset pätemättömyysperusteet, joilla on vaikutusta saannon laillisuuteen, eivät välttämättä tule ilmi kirjaamistutkinnassa. Jos tutkimisvelvollisuutta tarkastellaan lainhuuto- ja kiinnitysrekisterin julkisen luotettavuuden näkökulmasta, tutkinnan tulisi olla mahdollisimman laajaa. Tämän tutkielman aiheen kannalta tutkinnan kaventamista ei voida perustella julkisen luotettavuuden näkökulmasta. Julkinen luotettavuus on peruste laajalle tutkinnalle. Tutkinnan kaventaminen ja laaja tutkimisvelvollisuus ovat siis vastakkaisia käsitteitä tutkinnan suhteen. Tutkinnan kaventamiselle on löydettävä toinen peruste. Voitaisiinko nykyisen lainsäädännön puitteissa saada riittävä selvitys saannon laillisuudesta täytetyksi jopa vähemmällä tutkimisella? Tutkimisvelvollisuus perustuu pitkälti kirjaamiskäytäntöön, mikä on muotoutunut tuomioistuimissa ennen kirjaamisasioiden 13 HE 120/1994 vp, s. 87, Jokela Kartio Ojanen 2010, s. 291, s Kartio 2001, s. 140, Niemi 2012, s
16 7 siirtymistä Maanmittauslaitoksen alaisuuteen. Tämän takia Maanmittauslaitoksen kirjaamismenettelyn käsikirja on tärkeä lähde käytännön työssä. Omien havaintojeni mukaan kirjaamiskäytännössä on yleisesti hyväksyttyjä yleislinjauksia tutkinnan suhteen ja ne löytyvät kattavasti käsikirjasta. Tästä huolimatta jokaista tapausta tulee lähestyä yksittäistapauksena ja kirjaamisviranomainen määrittää aina selvityksen laajuuden. Lisäksi KKO:n tapaukset ovat määrittäneet kirjaamisviranomaisen tutkimisvelvollisuuden laajuutta. Oikeuskirjallisuudessa tutkimisvelvollisuutta ei ole yleisesti käsitelty paljon verrattuna esimerkiksi esineoikeuden yleisiin oppeihin katsottuna kuten esimerkiksi sivullissuoja kysymyksiä Kirjaamisviranomainen Kirjaamisviranomaisina toimivat aikaisemmin paikalliset maanmittaustoimistot. Vuoden 2014 alussa siirryttiin yhden kirjaamisviranomaisen malliin. Sen myötä toimivaltaalueet poistuivat. Taustalla on maanmittauslaitoksen uudelleen organisointi, jonka tavoitteena on maanmittaustoimitusten ja kirjaamisasioiden tuloksellisuuden kohottaminen ja alueellisten palvelutasoerojen pienentäminen. 15 Kirjaamisasian ratkaisee kirjaamislakimies tai tehtävään määrätty maanmittaustoimiston henkilökuntaan kuuluva henkilö eli kirjaamissihteeri. Kirjaamislakimiehen on ratkaistava laajat, tulkinnanvaraiset ja vaikeat asiat (MK 5:2.2). Käytännössä osa kirjaamissihteereistä ratkaisee vaikeitakin ja tulkinnanvaraisia juttuja, tarvittaessa lakimiehen avustuksella. Kirjaamishakemuksia käsittelevään virkamiehen esteellisyyteen sovelletaan HL:n :n esteellisyyssäännöksiä. 16 Kirjaamisasioita käsiteltiin ennen tuomioistuimissa ja siirron myötä kirjaamisasioita sääntelee nykyään HL toissijaisesti MK:n jälkeen. Siirron taustalla oli käräjäoikeuksien toiminnan kohdentaminen yhä selvemmin riita- ja rikosasioiden selvittämiseen. Kirjaamisasioiden siirtäminen Maanmittauslaitokselle keskitti kiinteistöjen muodostamisen ja rekisteröinnin lisäksi kirjaamisasiat saman viranomaisen hoidettavaksi. 17 Siirto ei vaikuttanut kirjaamisviranomaisen tutkimisvelvollisuuteen. Siirrosta keskusteltiin kuitenkin vuosikymmeniä. Lisäksi pohdittiin kirjaamisasioiden luonnetta. Olivatko kirjaamis- 15 HE 68/2013 vp, s. 1, s Jokela Kartio Ojanen 2010, s HE 30/2009 vp, s.1.
17 8 asiat tuomioistuimen lainkäyttöä vai tuomioistuimessa hoidettua rekisterihallintoa? Mähönen katsoi kirjaamismenettelyllä olevan kaksi vahvaa sitoutumisperustetta tuomioistuintraditioon. Toinen on pitkäaikainen kuuluminen tuomioistuinmenettelyyn ja toinen prosessiyhteys siviiliprosessuaalisiin prosessiperiaatteisiin. Lisäksi hän korosti MK:n laillisuusperiaatetta. Pystyisikö hallinnollinen viranomainen antamaan tehokasta oikeussuojaa kirjaamisasioissa tarvitseville? 18 Myös Niemi lähestyi asiaa artikkelillaan Miksi kiinteistöjen kirjaamisasiat on siirrettävä Maanmittauslaitokselle?. Niemi otti kirjoituksessa esiin vertailun muihin Pohjoismaihin ja myös siihen, miten kirjaamista voidaan parhaiten kehittää. Tanskassa kirjaamisasioita hoitaa yksi erityistuomioistuin, kirjaamisoikeus (tinglysningsret). Norjassa kirjaamisasioita hoitaa valtion karttalaitos. Norjassa kirjaamisrekisteri on sähköisessä muodossa ja keväällä 2007 otettiin käyttöön sähköinen kirjaaminen. Ruotsissa kirjaamisrekisteri ja kiinteistörekisteri on yhdistetty kiinteistörekisteriksi. Kirjaamisviranomaiset toimivat edelleen käräjäoikeuksien yhteydessä ja tuomioistuinviraston johdon alaisuudessa. Kiinteistörekisterin kirjaamisosan sisällöstä vastaa tuomioistuinlaitoksen keskusvirasto, muilta osin maanmittauslaitos. Ruotsissa kirjaamisviranomaisen tutkimisvelvollisuus on muodollista. Lainhuudatuksen yhteydessä tutkitaan esimerkiksi muotovaatimukset ja puolison suostumus, jos se on tarpeen 19. Samassa kirjoituksessa Niemi on esitellyt sitä, miten kirjaamismenettelyä voidaan automatisoida. Menettely voitaisiin järjestää niin, että oikeustoimi tai hakemus johtaa välittömästi ja automaattisesti kirjaukseen ilman erillistä kirjaamisviranomaisen toimittamaa tutkintaa. Yksinkertaisinta tutkinta on kiinnityshakemuksissa. Myös lainhuudatuksessa ja erityisen oikeuden kirjaamisessa voitaisiin siirtyä laajasti automaattiseen menettelyyn. Kyseessä olisivat yksiselitteiset hakemukset, joissa tutkinta kohdistuu osapuolten henkilöllisyyden ja kelpoisuuden toteamiseen. 20 Tällä hetkellä automatisointia ei vielä toistaiseksi käytetä. Sähköinen kaupankäynti on kuitenkin ensi askel tähän suuntaan. 18 Mähönen LM 2003, s. 816, s Grauers 2012, s Niemi DF 2008, s. 68, s , s. 87.
18 Tutkielman rakenne Tutkielma muodostuu ensimmäisen eli johdannon lisäksi viidestä eri kappaleesta ja seitsemäs kappale on johtopäätökset. Tutkielma etenee siten, että toisessa kappaleessa käydään läpi lainhuudatusta ja lainhuudon oikeusvaikutuksia. Kolmannessa kappaleessa paneudutaan lainhuudatusmenettelyn sisältöön. Nämä yleiset kirjaamismenettelysäännökset soveltuvat kaikkiin kirjaamismuotoihin, mutta tarkastelua käydään läpi nimenomaan lainhuudon kannalta. Menettelysäännöksillä on läheinen yhteys tutkimisvelvollisuuteen, joten ne on nostettu esiin tässä tutkimuksessa. Tämän jälkeen tarkastellaan kirjaamisviranomaisen tutkimisvelvollisuutta lainhuudatuksessa. Ensiksi käydään läpi tutkimisvelvollisuuden historiaa. Tämän jälkeen paneudutaan nykyisen tutkimisvelvollisuuden taustalla oleviin tutkinta- ja laillisuusperiaatteisiin. Tämän jälkeen käydään läpi tutkinnan muotoja eli perustutkintaa ja laajennettua tutkintaa. Lisäksi neljännessä kappaleessa käydään läpi lainhuudon hylkäämisperusteita. Hylkäämisperusteet käänteisesti määrittävät tutkimisvelvollisuutta, joten niillä on tärkeä asema tutkimisvelvollisuuden suhteen. Viidennessä kappaleessa paneudutaan kirjaamisviranomaisen tutkimisvelvollisuuteen lainhuudatuksessa. Tutkimisvelvollisuus voidaan jakaa lainhuudatuksessa edeltäjän omistusoikeuteen, saannon muodolliseen ja aineelliseen tutkintaan. Lisäksi sivullisten oikeuksien valvominen on osa lainhuudatustutkintaa. Sivullisten oikeuksien valvominen voidaan katsoa olevan osa saannon aineellisoikeudellista tutkintaa. Kuudennessa kappaleessa käydään läpi vielä erikseen testamenttisaantoa lainhuudatuksen perusteena. Testamentin osalta saannon pätevyyden selvittämiseen on kytketty monta eri seikkaa, jotka tulee ottaa huomioon kirjaamismenettelyssä. Tämä merkitsee sitä, että tutkinta perustuu täysin jäämistöoikeudelliseen lainsäädäntöön. Tutkintaa on vaikea kaventaa testamenttisaannon osalta. Tästä huolimatta tutkinta testamenttisaannon yhteydessä on rajattu saannon pätevyyteen liittyviin seikkoihin, jotka ovat yleisesti hyväksytty kirjaamiskäytännössä.
19 10 2. Lainhuudatus ja lainhuudon oikeusvaikutukset 2.1. Lainhuudatus Jo keskiajalta lähtien kiinteistöjen omistussuhteet pyrittiin saamaan julkisiksi niiden yhteiskunnallisen tärkeyden vuoksi. Vuoden 1734 lailla koottiin ja vakiinnutettiin kirjaamisjärjestelmän aikaisemman kehityksen tulos uudeksi lainhuudatusjärjestelmäksi. Lainhuudatus tapahtui kihlakunnanoikeudessa kolmissa varsinaisissa käräjissä tai raastuvanoikeudessa kolmena maanantaina neljän viikoin välein. Suullisen käsittelyn jälkeen tuomiolla todettiin saannon tapahtuneen ja lainhuuto myönnettiin lainhuudatusjärjestelmä muuttui, tällöin tuli voimaan LL. Lainhuudatusvelvollisuus tuli koskemaan kaikkia saantoja ja saannonmoiteajat kytkettiin lainhuudatukseen. Lainhuudatusjärjestelmää uudistettaessa pidettiin lopullisena päämääränä julkisen luotettavuuden pohjalle rakentuvaa kiinteistökirjajärjestelmää. Lainhuutomenettely muuttui tuomiokunnissa voimaan tulleella lailla lainhuudatus- ja kiinnitysasiain käsittelystä tuomiokunnan arkistossa ja raastuvanoikeuksissa voimaan tulleella lailla lainhuudatus- ja kiinnitysasiain käsittelystä kaupungissa. Vuonna 1987 tuli voimaan laki lainhuuto- ja kiinnitysrekisteristä, joka tosiasiallisesti muutti vanhaa järjestelmää. Tällöin kirjaamisasioista tuli selkeästi kanslia-asioita. Tuomioistuinkohtaisesta korttirekisteristä siirryttiin oikeusministeriön ylläpitämään, automaattisen tietojenkäsittelyn avulla toteutettuun rekisteriin. 21 MK tuli voimaan vuonna Lainhuudatuksen perustana on saanto. Luovutussaantoja MK:n mukaan ovat kauppa, vaihto, lahja, sopimus määräosin omistetun kiinteistön jakamisesta, kiinteistön sijoittaminen yhteisöön osaketta tai osuutta vastaan eli apportti, aikaisemman luovutuksen purkusopimus sekä muut näihin verrattavat oikeustoimeen perustuvat saannot. Lisäksi saantona voi olla muualla lainsäädännössä säännellyt saannot, kuten esimerkiksi testamentti (PK 9:1), perinnönjakosopimus (PK 23:1) ja ositus (AL 85 ). Saanto on kyseessä aina silloin kun tapahtuu omistajanvaihdos. 22 Lainhuudatuksen avulla kiinteistön uusi omistaja tutkituttaa ja julkistaa saantonsa ja vahvistaa samalla oikeusasemaansa. Tuorein MK:een liittyvä uudistus on sähköinen kiinteistönkauppa, joka tuli voimaan vuoden 2013 lopulla. Sähköinen kaupankäyntijärjestelmä on kaupankäyntijärjestelmä, 21 Mähönen 2004, s Jokela Kartio Ojanen 2010, s. 270.
20 11 jossa kiinteistön kauppa ja muu luovutus voidaan tehdä sähköisesti (MK 9a:7) Maanmittauslaitoksen ylläpitämässä asiointijärjestelmässä, jonka käyttäjät tunnistetaan luotettavalla tavalla. Sähköisessä kaupassa ei käytetä kaupanvahvistajaa. 23 Kiinteistönkaupan verkkopalvelussa voi ainoastaan tehdä tällä hetkellä kauppoja ja lahjoja. 24 Sähköinen kaupankäynti ei tule säädöstasolla muuttamaan kirjaamisviranomaisen vastuuta kirjaamisratkaisujen aineellisesta oikeellisuudesta, eikä se siten tule vähentämään tutkimisvelvollisuutta. Saannon laillisuus on tutkittava yhtäläisesti verrattuna perinteiseen kauppakirjaan. Sähköinen kaupankäyntijärjestelmä kuitenkin koneellisesti tarkistaa kaupan muotosäännökset. 25 Sähköinen kaupankäynti tulee parantamaan lainhuuto- ja kiinnitysrekisterin ajantasaisuutta. Tavallisessa kiinteistönvaihdannassa ajantasaisuutta parantavat saantotiedot (MK 7:5.1). Saantotiedot perustuvat kaupanvahvistajan tekemiin ilmoituksiin toimivaltaiselle kirjaamisviranomaiselle (KaupVL 6.1.) 2.2. Lainhuudon oikeusvaikutukset Kirjaus on muodollinen merkintä rekisterissä, joka osoittaa saannon tapahtuneen. Lainhuudon kirjaamisessa lainhuuto- ja kiinnitysrekisteriin on kyse nimenomaan jo olemassa olevan omistusoikeuden kirjaamisesta tai mahdollisesti ehdollisen saannon kirjaamisesta. Lainhuudatusmenettelyssä ei materiaalisesti ratkaista kenellä on omistusoikeus kiinteistöön, eikä tämä olisi luontevaa, koska kirjaamismenettelyssä on yleensä vain yksi asianomainen, hakija. 26 Ehdollisen saannon kirjaamisessa on kyse hakemuksen lepäämäänjättämisestä. Tällöin saantokirja sisältää joko lykkäävän tai purkavan ehdon. Kirjaamisen vaikutuksia on monenlaisia, tärkein niistä on hakijan aseman vahvistuminen. Kirjauksella hakijan asema vahvistuu, kun kirjaus tulee julkiseksi kolmannen tietoon. Tämä on osoitettavissa kattavan lainhuuto- ja kiinnitysrekisterin avulla. Kirjaaminen seuraa aineellista oikeustilaa. Lainhuudatuskirjaus antaa hakijalle suojaa sekä suhteessa luovuttajaan että kolmansia kohtaan. Aktiivisuutta kirjauksen hakemisen suhteen suojataan, passiivisuus saattaa johtaa taas oikeudenmenetyksiin HE 146/2010 vp, s KM 2006:1, s Tepora Kartio Koulu Wirilander 2002, s Niemi 2012, s
21 12 Lainhuudolla voidaan sanoa olevan varsinaisia oikeusvaikutuksia. Lainhuudon oikeusvaikutuksilla sanotaan olevan neljä eri vaikutustapaa. Lainhuudon oikeusvaikutusten erilaisuus: - Sopimussuhteessa, inter partes, MK 13:1 ja 2 - Kaksoisluovutuksessa, takaneva sivullissuhde, MK 13:3 ja 9 - Suhteessa oikeaa omistajaa vastaan, etenevä sivullissuhde, MK 13:4 ja 9 - Suhteessa velkojatahoon, MK 3:10 Oikeusvaikutukset toteuttavat lainhuuto- ja kiinnitysrekisterin julkista luotettavuutta. Lainhuuto- ja kiinnitysrekisterin julkinen luotettavuus on keskeinen MK:n tuoma uudistus verrattuna vanhaan maakaareen. 28 Ennen puhuttiin rekisterin tosiasiallisesta luotettavuudesta nykyään lisäksi julkisesta luotettavuudesta. Kirjaamisviranomaisen tutkinnan tavoitteena on lisätä kirjaamisrekisterin tosiasiallista luotettavuutta. Rekisterin tosiasiasiallinen luotettavuus on se perusta, joka mahdollistaa julkisen luotettavuuden ja valtion siitä ottaman vastuun. 29 Julkisuusperiaatteen pyrkimyksenä on se, että hallintaan ja kirjaamiseen perustuvaa sivullisen luottamusta suojataan. Lainhuuto- ja kiinnitysrekisterin julkinen luotettavuus on jaettavissa positiiviseen ja negatiiviseen julkiseen luotettavuuteen. Positiivinen luotettavuus merkitsee sitä, että lainhuuto- ja kiinnitysrekisteriin merkityt kirjaukset ovat luotettavia ja sivullinen voi niihin luottaa, vaikka ne eivät vastaisi todellista asiantilaa. Luottamuksen suojassa edellytetään perusteltua vilpitöntä mieltä eli asianomainen henkilö ei tiennyt eikä pitänytkään tietää oikeasta asiantilasta. Luottamuksensuoja kytkeytyy havaittaviin objektiivisiin, ulkonaisesti havaittaviin tosiseikkoihin. Voidaan sanoa, että tosiseikan luottamiseen on liitetty luotettavuus- eli legitimaatiovaikutus. Julkisuusperiaate on yhteydessä luottamuksensuojaan ja dynaamisen suojan kysymyksiin. Negatiivinen luotettavuus merkitsee taas sitä, että sivullinen voi luottaa siihen, ettei kiinteistöön kohdistu muita kuin kirjattuja oikeuksia. Toisin sanoen vilpittömässä mielessä oleva sivullinen saa suojaa kirjaamattomia oikeuksia kohtaan HE 120/1994 vp, s Jokela Kartio Ojanen 2010, s Kartio 2001, s , s.132, s. 135.
22 13 Lainhuuto- ja kiinnitysrekisterin julkinen luotettavuus on yhteydessä suoraan kirjaamisviranomaisen tutkimisvelvollisuuteen. Tutkinta on edellytys lainhuuto- ja kiinnitysrekisterin luotettavuudelle, lainhuudon oikeusvaikutuksille ja valtion vahingonkorvausvastuulle. 31 Lainhuuto- ja kiinnitysrekisteri nauttii tosiasiallista julkista luotettavuutta, joten myös kirjattavien oikeuksien tutkinnan tulee olla tehokasta. Julkisuusperiaate puoltaa myös laajaa tutkimisvelvollisuutta. Mielestäni julkisuusperiaatetta tuleekin pitää yhdestä tärkeimmistä oikeusperiaatteista tutkinnan kannalta, mutta käytännön kirjaamismenettelyssä tutkinta on rajattua asiakirjoista ilmeneviin seikkoihin. Tämän vuoksi kirjaus ei ole riippuvainen siitä, että saanto ei ole laillinen jonkin pätemättömyysperusteen vuoksi, joka ei ilmene asiakirjoista tai se ei ole kirjaamisviranomaisen tiedossa Saantosuoja Julkisen luotettavuuden periaate ilmenee saantosuojan (MK 13:4) muodossa. Sen mukaan kiinteistön luovutus voi jäädä pysyväksi, vaikka kiinteistön luovuttaja ei ollut aineellisesti oikea omistaja, mutta tällä oli kuitenkin viimeinen lainhuuto nimissään. Saantosuojalla tarkoitetaan saantovirheet tehottomaksi tekevää luovutuksensaajan suojaa oikeaa omistajaa tai vastaavassa asemassa olevaa sivullista vastaan. Saantosuoja on vilpittömän mielen suojaa, joka ilmenee etenevässä sivullissuhteessa. Etenevässä sivullissuhteessa kollision osapuolet johtavat oikeutensa eri henkilöiltä. Lisäksi edellytetään, ettei luovutuksensaaja tiennyt eikä pitänyt tietää, ettei luovuttaja ollut kiinteistön oikea omistaja. Jos kiinteistö on joutunut pois oikealta omistajalta (X) pätemättömällä saannolla tai kokonaan ilman saantoa, ovat kaikki myöhemmätkin oikeustoimet lähtökohtaisesti tehottomia. Myyjän (A) lainhuuto korjaa kuitenkin hänen tai hänen edeltäjänsä saannossa olleen virheen. Pääsääntöisesti korjaava vaikutus koskee kaikkia aineellisoikeudellisia pätemättömyysperusteita. Suoja tulee kuitenkin vasta myöhemmän luovutuksensaajan (B) hyväksi. Saantosuoja koskee vain luovutukseen perustuvaa saantoa eli kauppaa, vaihtoa, lahjaa ja MK 4:3:ssa tarkoitettua muuta luovutusta. 32 Luottamuksensuoja ei koske yleisseuraajia. Se, joka on saanut kiinteistön perintönä, testamentilla tai osituksessa taikka muutoin muulla saannolla kuin luovutuksella, ei saa vilpittömän mielen suojaa kiinteistön aikaisempaa luovutuksensaajaa tai oikeudenhalti- 31 Niemi 2012, s Tepora Kartio Koulu Lindfors 2010, s
23 14 jaa taikka kiinteistön oikeaa omistajaa vastaan (MK 13:9). Oikea omistaja voi aina voittaa kiinteistön takaisin esimerkiksi perinnönsaajalta, vaikka lainhuuto olisi myönnetty perinnönjättäjälle. Saantosuoja tulee luovutuksensaajan hyväksi vasta, kun perinnönsaaja luovuttaa kiinteistön eteenpäin. 33 Rekisterin tiedoilla on julkinen luotettavuus ja kirjauksiin perustuvia olettamia suojataan silloinkin, kun ne eivät vastaa todellista tilaa. Kirjaamisratkaisuille annetaan siis välittömiä oikeusvaikutuksia. Saantosuoja myönnetään, jos luovuttaja on saanut kiinteistön omistusoikeuden luovutussaannolla, luovuttajalla oli lainhuuto kiinteistöön ja luovutuksensaaja oli perustellussa vilpittömässä mielessä. Poikkeukset saantosuojan myöntämisestä on säädetty MK 13 luvun 5 :ssä. 34 MK:n saantosuojaan liittyy tärkeänä osana säännökset valtion vahingonkorvausvelvollisuudesta. Valtio vastaa kirjaamisratkaisujen oikeellisuudesta. Joka joutuu kärsimään vahinkoa virheellisestä kirjauksesta, on oikeutettu saamaan korvauksen valtiolta. Vahingonkärsijänä voi olla kiinteistön oikea omistaja, joka menettää kiinteistön saantosuojasääntelyn perusteella. Luovutuksensaajalla, joka menettää MK 13:5:n perusteella kiinteistön sen oikealle omistajalle, on vastaavasti oikeus saada korvaus valtion varoista. Valtion korvausvastuu on tuottamuksesta riippumatonta. Edellytyksenä ei ole, että kirjaamisviranomainen olisi laiminlyönyt tai ratkaissut asian väärin. Aineellisoikeudelliset pätemättömyysperusteet ovat tyypillisesti sellaisia, joita ei kirjaamismenettelyn yhteydessä edes voitaisi huomioida Muotovirheen korjaantuminen erityisesti testamenttisaannon osalta Asianosaisten kesken lainhuudatuksella on välitöntä vaikutusta vain muotovirheiden osalta. Muotovirhe korjaantuu lainhuudon myöntämisellä tai sen lepäämään jättämispäätöksellä (MK 13:1). Korjaava vaikutus koskee niin kauppakirjoja, perinnönjako- tai sopimuksia sekä testamenttisaantoja. Merkitystä ei ole sillä, onko lainhuudon saaja itse tiennyt virheestä saannon tapahtuessa vai ei. Koska kirjaamisviranomaisen tärkein teh- 33 Jokela Kartio- Ojanen 2010, s HE 120/1994 vp, s. 90, Kartio 2001, s , Tepora Kartio Koulu Wirilander 2002, s HE 120/1994 vp, s. 91, Jokela Kartio Ojanen 2010, s
24 15 tävä on tutkia saannon pätevyys muodon suhteen, käytännössä vain piilevät muotovirheet korjaantuvat, joita ei lainhuudatustutkinnassa havaita. Tällaisia ovat esimerkiksi kaupanvahvistajan tai muun todistajan esteellisyys. On myös katsottu, että muotovirhe korjaantuu valtakirjassa tai esimerkiksi puolison suostumuksessa. 36 Lainhuuto ei estä luovuttajaa vetoamasta materiaalisiin pätemättömyysperusteisiin kuten OikTL 3 luvun mukaiseen pätemättömyysperusteeseen, saannon puuttumiseen, vajaavaltaisuuteen taikka siihen, ettei luovuttajan asiamiehellä tai edustajalla ollut kompetenssia tehdä oikeustointa. Lainhuuto ei estä saattamasta riitaa kiinteistön omistusoikeudesta taikka saannon pätevyydestä tuomioistuimen tutkittavaksi. Lainhuuto ei myöskään rajoita ostajan oikeutta vedota kiinteistön virheisiin ja vaatia kaupan purkua. 37 Lähtökohtana kirjaamiskäytännössä on lainhuudon myöntäminen vain lainvoimaisen testamentin perusteella. Tätä menettelytapaa puoltaa se, että lainhuuto korjaa saantokirjan mahdolliset muotovirheet (MK 13:1). Tämä merkitsee sitä, ettei kukaan voi enää riitauttaa tehokkaasti testamenttiin perustuvaa kiinteistösaantoa pelkän muotovirheen perusteella. Jos kanne nostettaisiin, se olisi hylättävä. 38 Lainhuutoa voidaan hakea testamentilla, josta puuttuu esimerkiksi toinen todistajista. Jos testamentti on hyväksytty kaikkien perillisten osalta, muotovirhe korjaantuu ja lainhuuto myönnetään. 39 Testamentin lainvoimaiseksi tulo voidaan jakaa sekä testamentin hyväksymiseen että testamentin moittimatta jättämiseen. Testamentin hyväksyminen voi tapahtua ennakkohyväksymisenä perittävän vielä eläessä, tämän tulee tapahtua kirjallisesti (PK 17:1.2). Hyväksymällä testamentin lakiosaperillinen on kuitenkin oikeutettu saamaan lakiosansa, jos hän ei ole siitä nimenomaisesti luopunut. Perillinen voi hyväksyä testamentin perittävän kuoleman jälkeen, tämä voi tapahtua vapaamuotoisesti. Se voi tapahtua konkludenttisestikin, kunhan se on todistettavissa. Käytännössä hyväksymiset tapahtuvat kirjallisesti. Testamentin hyväksyminen merkitsee moiteoikeudesta luopumista, ja hyväksymisen johdosta testamentti tulee lainvoimaiseksi. Tällöin testamentin saajan saanto on lopullinen ja sitova. PK:n mukaan perillisellä ei ole moiteoikeutta, jos hän on 36 Jokela Kartio Ojanen 2010, s HE 120/1994 vp, s. 88 Jokela Kartio - Ojanen 2010, s Lohi DF 2000, s Kirjaamismenettelyn käsikirja 2014, s. 157.
25 16 hyväksynyt testamentin tai muulla todistettavalla tavalla luopunut moiteoikeudestaan (PK 14:5). 40 Testamentin lainvoimaisuus voi perustua myös testamentin moittimatta jättämiseen. Testamentin moiteaika alkaa kulua, kun testamentti on annettu PK 14:4:ssä säädetyllä tavalla tiedoksi perillisille. Tiedoksiannon tulee tapahtua laissa määritellyllä tavalla ja perillisille tulee antaa oikeaksi todistettu jäljennös testamentista. 41 Jos testamenttia vastaan ei ole nostettu kannetta käräjäoikeudessa määräpäivään mennessä, testamentti tulee lainvoimaiseksi. Kirjaamiskäytännössä testamentin lainvoimaisuutta voidaan pitää lähtökohtana. Toki joskus lainhuutoa haetaan jo siinä vaiheessa, kun testamentti ei ole tullut vielä lainvoimaiseksi. Kirjaamisviranomainen pääsääntöisesti täydennyttää hakemusta tässä tapauksessa. Hakemus on jätettävä lepäämään, jos saannolle voitaisiin muuten myöntää lainhuuto, mutta sen perusteena oleva oikeustoimi ei ole vielä tullut lainvoimaiseksi (MK 12:2.1). Tällä hetkellä kirjaamiskäytännössä on laista poikkeava näkemys, koska lainhuutohakemuksia ei käytännössä jätetä lepäämään lainvoimaa vailla olevan testamentin perusteella. Oikeuskirjallisuudessa on esitetty kanta, jonka mukaan muotovirheeseen vetoavan kanne tulisi hylätä, jos hakemus olisi jätetty lepäämään. Tämä merkitsisi sitä, että lainhuudon hakija voisi lyhentää perillisen käytettävissä olevaa moiteaikaa muotovirheen osalta. Muotovirheet ovat jo korjaantuneet lainhuutoratkaisulla tai lepäämäänjättämispäätöksellä. Kirjaamisviranomaisen on mahdotonta huomata piileviä muotovirheitä esimerkiksi esteellisiä todistajia, todistajien päihtymystilaa tai sitä, että todistajat eivät olleet yhtä aikaa läsnä. Tämän vuoksi oikeuskirjallisuudessa on esitetty ankaraa tutkimisvelvollisuutta kirjaamisviranomaiselle. Ankara tutkimisvelvollisuus merkitsisi sitä, että testamentin todistajia tulisi kuulla ja myös kaikkia niitä, joilla on intressiä vedota muotovirheeseen. 42 Tähän menettelyyn ei kuitenkaan ole käytännössä menty, koska kirjaamisviranomaisen kannalta se muodostuisi ylivoimaiseksi. Lisäksi kirjaamismenettelyn joustavuutta ja tehokkuutta menetettäisiin. Muotovirheen korjaantumista ja lepäämäänjättämistä tulisi kuitenkin arvioida myös toiselta kannalta. Vaikka testamentti ei olisi saavuttanut lainvoimaa, hakemus voitaisiin 40 Aarnio Kangas 2008, s. 697, s , s Aarnio Kangas 2008, s Lohi DF 2000, s
26 17 jättää lepäämään, jos tarpeelliset selvitykset saannon osalta on tutkittu ja näkyviä muotovirheitä ei havaita. Tämä menettely perustuisi suoraan MK:n säännökseen 12:2.1. Kun hakemus jätetään lepäämään, hakemus tutkitaan kaikin puolin eikä estettä lainhuudon myöntämiselle voida osoittaa. Jos saantokirjassa olisi muotovirhe, hakemus tulisi hylätä MK:n säännösten mukaisesti. Ainoastaan piilevät muotovirheet korjaantuisivat lepäämäänjättämispäätöksen yhteydessä. Tämä pitäisi suhteuttaa niihin oikeudenloukkauksiin, jonka muotosäännösten rikkominen aiheuttaa. Oikeuskirjallisuudessa on nostettu esiin myös mahdollisuus, jolloin lainhuuto voitaisiin jättää lepäämään ilman, että se korjaisi muotovirheitä. Tämä olisi mahdollista, jos esitettäisiin perusteltu muodollista pätevyyttä koskeva väite ja annettaisiin oikeudenkäyntiosoitus. Kyseeseen tulisi tilanne jolloin muotovirhe ei olisi niin selvä, että hakemus olisi hylättävä. Tällöin MK:n muotovirheen korjaamissäännöstä tulisi tulkita niin, ettei lepäämispäätös korjaa muotovirhettä, kun lepäämisperusteena on mahdollinen muotovirheen selvittäminen. 43 Kirjaamiskäytäntö perustuu tällä hetkellä siihen, ettei hakemuksia jätetä lepäämään testamenttisaannon yhteydessä. Tällä halutaan varmistaa se, ettei mahdollisten muotovirheiden korjaantuminen tapahdu ennenaikaisesti. Mielestäni tämä käytäntö on ainakin jokseenkin selkeä eikä se aiheuta käytännössä suurempia ongelmia. Toisaalta lepäämäänjättäminen voisi tulla kyseeseen silloin, kun kyse on muotovirheen selvittämisestä oikeudenkäynnissä. Tällöin hakemus lepäisi ilman muotovirheen korjaantumista siihen asti kunnes oikeudenkäynnissä on annettu päätös. Muotovirheen korjaantuminen ja sen myötä kannevallan katkeaminen saattaa tulla kyseeseen myös muissa tilanteissa. Kirjaamisviranomainen saattaa erehdyksen takia myöntää testamentin perusteella lainhuudon, vaikka testamentti ei ole tullut kaikkiin perillisiin nähden lainvoimaiseksi. Kirjaamisviranomainen on saattanut erehdyksessä jättää huomioimatta esimerkiksi yhden perillisen. Tällaisessa tilanteessa perillisen kanneaika on lakannut lainhuutopäätöksestä lähtien. Oikeuskirjallisuudessa on nostettu esiin myös tilanne, jossa hakija hakee lainhuutoa väärennettyjen asiakirjojen perusteella. Esimerkiksi tiedoksiantotodistus tai testamentin hyväksymisilmoitus on väärennetty hakijan toimesta. Tällöin ainoaksi mahdollisuudeksi tulisi vahingonkorvausvaade valtiota tai oikeudenloukkaukseen syyllistynyttä testamentinsaajaa vastaan. Toisaalta, voiko muotovirheen korjaantuminen olla näin vahva, kun kyse on väärennetyistä asiakirjoista 43 Niemi 2012, s
Virheriski kiinteistölegaattisaannon lainhuudatuksessa
1 Helsingin Yliopisto Oikeustieteellinen tiedekunta Yksityisoikeuden laitos Virheriski kiinteistölegaattisaannon lainhuudatuksessa Perhe- ja jäämistöoikeus OTM -Tutkielma Ohjaaja: Urpo Kangas Laatija:
KIRJAAMISHAKEMUSTEN SISÄLTÖVAATIMUKSET JA LAADUNSEURANTA Pirkanmaan-Satakunnan maanmittaustoimisto Leena Myllymaa Opinnäytetyö Marraskuu 2013 Liiketalouden koulutusohjelma Oikeudellisen asiantuntijuuden
Kirjaamismenettelyn käsikirja 1 (310) I YLEISTÄ KIRJAAMISMENETTELYSTÄ... 13 1. Mitä kirjaamisasioilla tarkoitetaan... 13 2. Kirjaamismenettelyn oikeuslähteet... 13 3. Toimivaltainen kirjaamisviranomainen...
Kirjaamismenettelyn käsikirja 20.6.2014 Kirjaamismenettelyn käsikirja I (XIV) 1. YLEISTÄ KIRJAAMISMENETTELYSTÄ... 1 1.1. Mitä kirjaamisasioilla tarkoitetaan... 1 1.2. Kirjaamismenettelyn oikeuslähteet...
Kirjaamismenettelyn käsikirja Kirjaamismenettelyn käsikirja I (XIV) 1. YLEISTÄ KIRJAAMISMENETTELYSTÄ... 1 1.1. Mitä kirjaamisasioilla tarkoitetaan... 1 1.2. Kirjaamismenettelyn oikeuslähteet... 1 1.3.
Kiinteistökirjaamisen perusteita
Kiinteistökirjaamisen perusteita Kirjaamisen oikeusvaikutukset ja kirjaamismenettely Aalto-yliopisto Espoo, Otaniemi 1.2.2017 Kari Niemi Johtava asiantuntija (OTK, VT) Maanmittauslaitos 2 Kiinteistökirjaamisen